Viborger Samler, 1840-01-02
Jndenlandske Efterretninger. Kjøbenhavn. Ceremoniel ved Hans Majestæt høisalig Kong Frederik den Sjettes Liigs Henbringelse til og Bisættelse i Roeskilde Domkirke. (Sluttet.) Efter given allernaadigste Befaling at Processionen næste Morgen skal begynde, gaaer Toget til Roeskilde Domkirke i følgende Orden: 1) En Esquadron Cavallerie. 2) Kammerfoureren til Fods. 3) De 2 Second-Sørgemarskaller, til Fods. 4) De ledige Eqvipager for de Herrer af første Classe i Rangen og Storkors af Dannebrogen, med 2 Tienere foran hver Vogn. 5) Hs. Maj. Enkedronningens Eqvipage med samme Omgivelse, som i Kjøbenhavn. 6) Den høisalig Konges Eqvipage, med samme Omgivelse, som i Kjøbenhavn. 7) Hofmarskallen med Overhofmarskal=Staven, i Eqvipage med 2 Tienere, foran. 8) Den Kongelige Liigvogn, med samme Omgivelse som i Kjøbenhavn, med Undtagelse af de 24 Contoirchefer. 9) Hans Majestæt Kongens Eqvipage, med samme Omgivelse som i Kjøbenhavn, med Undtagelse af de 2 Generaladjutanter, de 4 tjenstgjørende Adjutanter, og de 12 Drabanter, samt Pagerne. 10) Hs. Maj., den regierende Dronnings Eqvipage. 11) Hs. Kgl. Høihed Kronprindsens Eqvipage; begge med samme Omgivelser som i Kjøbenhavn. 12) D. Kgl. Høiheders, Prinds Ferdinands og Prindsesse Carolines Eqvipage, og 13) Hs. Kgl. Høihed, Hertuginden og Hs. Høifyrstelige Durchlauchtighed Hertugen af SlesvigHolsteen-Sønderborg-Glücksborgs Eqvipage, begge med samme Omgivelse som i Kjøbenhavn, med Undtagelse af de ridende Cavallerer. 14) Hs. Kgl. Høihed, Prindsesse Julianes Eqvipage, med samme Omgivelse som i Kjøbenhavn. 15) H. Kgl. Høihed Landgrevinde Charlotte og Hs. Høifyrstelige Durchlauchtighed, Landgreve Wilhelm af Hessens Eqvipage, med samme Omgivelse som i Kjøbenhavn, med Undtagelse af den ridende Cavalleer. 16) En Esqvadron Cavallerie slutter Toget. Roeskilde Borgere og det herfra Staden, udcommanderede Jnfanterie paradere i Gaderne, og afgive Vagt i og ved Kirken og ved det Kongelige Palais. Med alle Roeskilde Byes Kirkeklokker ringes fra den Tid, da det høie Liig ankommer udenfor Byen og indtil det er indbragt i Domkirken, hvor der for Corps diplomatique anvises en Tribune. Medens Processionen er underveis til Domkirken, begive samtlige tilsagte Herrer, sig ned i Kirken, for at modtoge Liget ved Kirkedøren, De rangeres ved de 2 Premier-Sørgemarskaller paa begge Sider af Kirkegangen, de ringeste i Rangen nærmest Døren. Biskoppen, Slotspræsten, Hosprædikanten og Roeskilde Byes Geistlige modtage det høie Liig ved Kirkens Indgang og gaae derefter parviis foran Processionen, fra Orgelet præluderes strax ved Processionens Jndtrædelse i Kirken og medens det høie Liig føres op ad Kirkegangen, samt naar Processionen forlader Kirken. Naar det høie Liig nærmer sig Kirken, anmeldes saadant for Hs. Maj. Kongen af den fungerende Hofmarskal, og ved Ankomsten til Kirkedøren træde de 2 SecondSørgemarskaller først ind i Kirken, dernæst de 4 Capitainer. af Sø-Etaten og de 4 Majorer, hvilke tage Plads indenfor Døren, indtil det høie Liig er taget af Vognen af de 18 Commandeurer og Oberster. De 6 Kammerherrer modtage ved Kirkedøren Baldagninen; som de bære over det høie Liig. Processionen i Kirken skeer da i følgende Orden: 1) Kammerfoureren. 2) De 2 Second-Sørgemarskaller. 3) De 4 Capitainer af Sø-Etaten og de 4 Majorer. 4) Hofmarskallen med Overhofmarskal-Staven. 5) Det høie Liig som bæres af de 18 Commandeurer, og Oberster; de ved gaaer den Generallieutenant og den Geheimeconferentsraad, eller den med ham i Rangen Lige, der have redet ved Siden af Liigvognen; de 6 Kammerherrer, som bære Baldaquinen, de 4 Kammerjunkere og uden om, de 12 Drabantere. Det høie Liig hensættes derefter foran Chorsdører i Kirkegangen, som fører op til de nyeste Capeller, saalænge indtil Cantaten er udført af det kongelige Capel og de kongelige Sangere og Sangerinder, og Talen er holdt i Chorsdøren. Til samme Tid behage Hs. Maj. Kongen og de kongelige og fyrstelige Prindser at begive sig ned i Kirken og tage Plads i den kongelige Stol. Hs. Majestæts Slæb bæres af Overlammerjunkeren og Overceremoniemesteren. Foran Hs. Maj. gaaer den fungerende Hofmarskal med Hofmarskal Staven og efter Hs. Majestæt de 2 Generaladjutanter. Derefter Hs. Kgl. H. Prinds Ferdinand, hvis Slæb bæres af Høistsammes Marskal, efter hvilken H. K. Hs. Hoftavalleer gaaer. Dernæst H. H. D., Hertugen til Slesvig-Holsteen-Sønderborg-Glücksborg, hvis Slæb bæres af Hs. Durchl. Cavalleer, og endeligen: H. H. D., Landgreve Wilhelm til Hessen, hvis Slæb bæres af Hs. Durchls Cavalleer. De Cavallerer, som saaledes have ledsaget Hs. Majestæt og de kongelige og fyrstelige Prindser, stille sig udenfor den kongelige Stol. Naar den i Cantatens anden Deel indførte Choral begynder, løstes det høie Liig, for at ind bæres i Kong Christian den 4des Capel og efterat Hs. Maj. Kongen og de kongelige og fyrstelige Prindser have behaget at indtræde i Processionen, følge derefter: a) Samtlige Herrer, som ere tilsagte at møde i Processionen, parviis, de fornemste i Rangen først, b) De 2 Premier-Sørgemarskaller. Naar det høie Liig, kommer op mod Indgangen til Capellet, blive de Herrer, som bære Baldaquinen, staaende ved Indgangen, hvor de afgive Baldaquinen til de dertil bestemte Officiantere og tage derefter Plads ved Døren. De Herrer Kammerjunkere, samt Capitainer af Sø=Etaten og Majorer stille sig ligeledes ved hver Side af Døren, hvor ogsaa Drabanterne tage Plads neden for de sidstnævnte. Saasnart det høie Liig er nedsat paa sit Sted, begive sig de Herrer Commandeurer og Oberster ud af Capellet og rangeres paa begge Sider af Indgangen, mellem de 6 Kammerherrer og 4 Kammerjunkere, af de 2 Second-Sørgemarskaller. Jnd i Begravelses=Capellet, hvor der henstilles 12 store hvide Voxlys paa sorte Gueridoner med Vaabenskildte og Flor, gaae, foruden Hs. Maj. Kongen og de Kongelige og Fyrstelige Prindser, alle de, der kjørende have været i Liigprocessionen, den tjenstgjørende Overhofmarskal, den fungerende Hofmarskal, de General=Adjutanter, Overkammerjunkeren og Overceremoniemesteren, den Generallieutenant og Geheimeconferentsraad eller den med ham i Rangen Lige, der have redet ved Liigvognen, samt de kongelige og fyrstelige Prindsers Hofcavallerer, som ledsage de høie Herskaber, og endeligen de Geistlige, hvilke alle rangeres sammesteds af den fungerende Ceremoniemester. Alle øvrige Herrer rangeres ved de 2 Premier-Sørgemarskaller paa begge Siderne af Kirkegangen, som fører ind til Capellet; de fornemste i Rangen nærmest Døren. Naar det høie Liig er hensat paa sin Plads i Capellet, træder Biskoppen til Sarcophagen og holder en kort Bøn, hvorefter Slutnings-Choret falder ind, hvori Hs. Majestæt som Konge hilses fra Sørgetemplet. Derefter begiver Processionen sig ud af Kirken til Palaiet, saaledes, at de første i Rangen følge parviis strax efter Hs. Majestæt og de kongelige og fyrstelige Prindser, dernæst de Herrer, som have havt Opvartning ved det høie Liig og tilsidst Drabanterne. De 2 Second-Sørgemarskaller aabne og de 2 Premier-Sørgemarskaller slutte Toget.